ZÁPISNICA

zo zasadnutia Obecného zastupiteľstva v Dolných Lovčiciach (ďalej aj „OZ“),

konaného dňa 03.08.2022 v zasadačke OcÚ

***Prítomní:***

Starosta obce: 1

Počet poslancov: 4

Hl. kontrolór obce: 0

Pracovníčky OcÚ: 1

Hostia: 0

Prítomní spolu: 6, podľa prezenčnej listiny.

1. *Otvorenie*

Zasadnutie OZ viedol starosta obce Ing. Tomáš Bartovič. Poslanec Ing. Dominik Juriš sa ospravedlnil. Zasadnutia sa zúčastnili štyria poslanci, čím bolo OZ uznášaniaschopné. Hlavná kontrolórka obce Ing. Veronika Opáleková, PhD. - na materskej dovolenke.

Starosta obce, Ing. Tomáš Bartovič, predložil poslancom na schválenie zverejnený návrh programu zasadnutia OZ.

**Uznesenie č. 16/2022 OZ**

Obecné zastupiteľstvo v Dolných Lovčiciach schvaľuje zverejnený program zasadnutia:

1. Otvorenie, určenie overovateľov a určenie za zapisovateľa
2. Kontrola plnenia uznesení
3. Dotácia OŠK Dolné Lovčice z rozpočtu obce na rok 2022 – 2.časť
4. Rôzne
5. Diskusia
6. Záver

Hlasovanie:

za: **4** ( Maruniak, Maruniaková, Ondreička, Šišková )

proti: **0**

zdržal sa: **0**

 *Určenie overovateľov zápisnice a zapisovateľky*

Za overovateľov zápisnice starosta obce určil poslankyňu Miriam Maruniakovú a poslanca Mgr. Vladimíra Maruniaka. Za zapisovateľku Ing. Moniku Fišerovú, pracovníčku OcÚ.

**Uznesenie č. 17/2022 OZ**

Obecné zastupiteľstvo v Dolných Lovčiciach **berie na vedomie** určenie overovateľov zápisnice a určenie zapisovateľky.

1. *Kontrola plnenia uznesení*

Starosta obce informoval prítomných, že ku dňu konania zasadania OZ sú splnené všetky prijaté uznesenia.

**Uznesenie č. 18/2022 OZ**

Obecné zastupiteľstvo v Dolných Lovčiciach **berie na vedomie** kontrolu plnenia uznesení.

1. *Poskytnutie dotácie z rozpočtu obce Dolné Lovčice pre OŠK Dolné Lovčice v roku 2022 vo výške 3 500,- eur na základe odporúčania starostu obce Ing. Tomáša Bartoviča.*

Starosta obce Ing. Tomáš Bartovič predložil poslancom nasledovné odôvodnenie:

OŠK Dolné Lovčice bola na základe žiadosti o dotáciu vo výške 6 500,- eur na rok 2022 schválená **uznesením č. 40/2021 OZ** dotácia vo výške 3 000,- eur, a to s prihliadnutím na vývoj pandemickej situácie, pričom o druhej časti dotácie na rok 2022, na jesennú časť súťaže, mali poslanci rokovať neskôr v roku 2022, podľa vývoja pandemickej situácie. Starosta poslancov informoval o tom, že členovia OŠK Dolné Lovčice prihlásili futbalový oddiel do nového ročníka súťaže a budú pokračovať v jesennej časti, pričom predložili vyúčtovanie predchádzajúcej časti dotácie, ktoré bolo zo strany obce skontrolované a v nadväznosti na pôvodne podanú žiadosť o dotáciu žiadajú aj jej zvyšnú časť. Podľa § 6 ods. 3 VZN č. 1/2020 o podmienkach poskytovania dotácií právnickým osobám a fyzickým osobám – podnikateľom z rozpočtu obce Dolné Lovčice v mimoriadnych a opodstatnených prípadoch môže byť poskytnutá v jednom kalendárnom roku na ten istý účel jednému žiadateľovi dodatočne ďalšia dotácia, avšak predtým musí byť predchádzajúca dotácia riadne vyúčtovaná v termíne pred schválením dodatočnej dotácie. OŠK Dolné Lovčice predložilo zúčtovanie poskytnutej dotácie, pričom v nadväznosti na vyššie uvedené starosta odporučil poslancom OZ schváliť druhú časť dotácie vo výške **3 500,- eur** na zabezpečenie činnosti futbalového oddielu OŠK Dolné Lovčice v druhej polovici roku 2022.

Poslanci vzali uvedené informácie na vedomie a prijali nasledovné uznesenie:

**Uznesenie č. 19/2022 OZ**

Obecné zastupiteľstvo v Dolných Lovčiciach **schvaľuje**poskytnutie dotácie z rozpočtu obce Dolné Lovčice pre OŠK Dolné Lovčice v roku 2022 vo výške **3 500,- eur** na základe odporúčania starostu obce.

Hlasovanie:

za: **4** (Maruniak, Maruniaková, Ondreička, Šišková)

proti: **0**

zdržal sa: **0**

1. *Rôzne*
2. Starosta informoval poslancov o aktuálnom stave plánovanej stavebnej lokality v časti obce Dolné Lovčice Za Humnami.
3. Starosta taktiež informoval poslancov ohľadom dokončenia výstavby nového detského ihriska v obci.

Poslanci vzali uvedené informácie na vedomie.

Poslanci OZ navrhli starostovi získať predbežné cenové ponuky k montáži kamerového systému, ktorý by mal v budúcnosti zabrániť nezákonnému vývozu komunálneho odpadu v extraviláne obce Dolné Lovčice.

*5) Diskusia*

V rámci diskusie poslanci neformálne diskutovali.

*6) Záver*

Starosta obce poďakoval všetkým poslancom za účasť na zasadnutí OZ, za všetky návrhy a diskusiu. Na záver ukončil zasadnutie.

Prílohy:

1. Prezenčná listina

 Ing. Tomáš Bartovič

 starosta obce

*Overovatelia zápisnice :*

|  |  |
| --- | --- |
| 1./ Miriam Maruniaková | ................................................................................... |
| 2./ Mgr. Vladimír Maruniak | ................................................................................... |

Zapísala: Ing. Monika Fišerová, prac. OcÚ